Spiraal

**Spiraal** (keskladinakeelsest sõnast *spiralis*; ladina keeles *spira* 'käänd', 'looge') on tasandiline kõverjoon, mis kulgeb pidevalt suureneva raadiusega ühe punkti või telje ümber ja vastavalt kaugeneb sellest, või vastupidi, raadiuse vähenedes läheneb sellele punktile või teljele. Kunstis nimetatakse spiraaljoontest kujundatud ornamenti **spiraalornamendiks**.

## Kunstis

Spiraal on looduses tavaline vorm ja on küllalt pika ajalooga ka ornamendina kunstis. Euroopas oli see tuntud alates neoliitikumist. Spiraale (samuti mõnikord spiraali variantideks peetud jooksvat ratast ja triskelet) on seostatud liikumise ja päikesesümboolikaga ning võib arvata, et neil kaunistustel oli õnnetoova maagia või kaitse funktsioon.

### Esiaja kunst ja antiikkunst
Juba nooremal kiviajal oli spiraal paljudes kultuurides tuntud ornamendimotiiv, mida leiab nii raidkividel kui keraamikas, alates neoliitikumi paelkeraamikast kuni varaste kõrgkultuurideni Vana-Egiptuses, Kreetal ja Vana-Hiinas. Euroopas esineb spiraalimotiiv megaliitehitistel Maltal ja Iirimaal, samuti hilisemas keltide ja germaanlaste kunstis ja ibeeride keraamikas. Triskeletaoline kolmikspiraal esineb ornamendina juba eelklassikalises Kreekas, näiteks Mükeene savinõudel ja Lüükia müntidel, samuti Vana-Kreeka keraamikas heraldilise embleemina sõdalaste kilpidel.

Samavõrra sageli esineb spiraalornament Kolumbuse-eelse Ameerika kultuurides, nagu kaljujoonistel Las Plazuelas, Mexicos, vanusega 750.-1200. eKr, samuti Nazca geoglüüfidel Peruus, mille vanust hinnatakse 200. aastast eKr kuni 500. aastateni.

Klassikalistes orderites (joonia ja korintose order) ja nende varasemates vormides (aioolia order), samuti konsoolidel on spiraal voluudi põhikujund.
#### Esiaja kunstis

Fail:库库特尼陶碗陶罐.JPG|Jalaga kausid ja amfora, eneoliitiline Cucuteni kultuur, 4300-4000 eKr. Leitud Scânteias Iașis Rumeenias
Fail:Ireland 2010 etc 079.jpg|Lohud ja spiraalid piirdekivil Newgrange'i megaliitehitises, u 3000. aastad eKr
Fail:Vase Nagada II Musée de Laon 070908.jpg|Spiraalidega kaunistatud nõu Egiptusest Naqada II ajast
Fail:Ancient greek beaked jug decorated with triple spirals.jpg|Kolmikspiraaliga savinõu, u 1400. aastaist eKr
Fail:Mycenean helmet, 1400-1300 BC.jpg|Mükeene kiiver spiraalidest meandriga, 1400-1300 eKr
Fail:Mycenaean necklace golden spirals 12 century bC.jpg|Mükeene kaelakee kuldspiraalidega 12. sajand eKr
Fail:Líneas de Nazca, Nazca, Perú, 2015-07-29, DD 49.JPG|Ahvi kujutav geoglüüf Nazca kõrbes
Fail:NHM - Prozor Spiralfibel.jpg|Rauaaegne spiraalsõlg Horvaatiast


#### Antiikkunstis

Ionic Column Capital- NAMA.jpg|Protojoonia kapiteel Oroposest
Etruscan - Red-figure Volute Krater - Walters 4885 - Side A.jpg|Punasefiguuriline etruski voluutkrateer
4148 - Milano - Antiquarium - Voluta di capitello ionico - sec. IaC-IdC - Foto Giovanni Dall&#039;Orto, 14-July.2007a.jpg|Rooma-aegse (100. aasta eKr kuni 100. aastad) joonia kapiteeli voluut Milano muuseumis
Corinthian capital - Archaeological Museum of Epidaurus.jpg|Korintose kapiteel arheoloogiamuuseumis Epidauroses
Paphos Königsgrab 8 - Architekturfragment.jpg|Voluudiga raidkivi kuningahaualt Paphoses Küprosel
Rimini212.jpg|Spiraalidena rulluvad akantusväädid 3. sajandi Rooma põrandamosaiigil
Rooma 2006 030.jpg|Akantusväätspiraalid Ara Pacise altaril Roomas


### Keskaja kunst
Varakeskaja kunstis esineb spiraal ilmselt rahvasterännuaja kunsti pärandina veel nii kunstkäsitöös kui arhitektuuris, eriti markantselt iiri-anglosaksi raamatumaalis ja kunstkäsitöös. Euroopa kõrgkeskaja kunstis, eelkõige romaanikas ja gootikas, esineb spiraal pigem harva, olgugi et eriti gootikas oli geomeetriliselt konstrueeritud ornamendi kasutus (*ludi geometrici*) sage praktika ja nii kolmiksiir kui ka kolmest elemendist koosnev kalasiirik näivad kaugelt sarnanevat esiaja kolmikspiraalimotiividega. Muistsete spiraalimotiividega sarnanevad siiski ja võtavad osaliselt nende koha labürindid gooti ehitiste põrandail, keerukad põimornamendid ja *[[Rankenwerk]]* esemete dekooris. Bembrive kiriku tümpanonil Pontevedra provintsis Hispaanias on kolm spiraali. Kujundi leiab ka San Pedro de Gaíllos' kiriku portaali palendilt Segovia provintsis. Rohkem kui raiddekooris esineb spiraal keskaegses sepises, näiteks kirstude, mööbliesemete ja uste metallpealistises.

Mausoleo di teodorico, esterno, fregio a tenaglia 03.jpg|Theoderichi mausoleumi näpitsfriisi spiraalornamendid
Զվարթնոցի տաճար68.JPG|Kapiteel voluutidega Zvarthnotshis Armeenias, 7. sajand
SanPedroDeGaíllos20120909183100P1160309.jpg|Portal der Kirche von San Pedro de Gaíllos, Detail
Igrexa de Santiago de Bembrive, Vigo.jpg|Bembrive kiriku tümpanon
Franchesse (03) Église Saint-Étienne 10.JPG|Spiraaljate lehtedega (*Rankenwerk*) kapiteel Franchesse kirikus
Navata1.JPG|Navata kirikuukse spiraalikujulised metallpanused
Pany i porta de Santa Justa i Santa Rufina.JPG|Prats-de-Mollo-la-Preste kiriku sepispanused
Crosse 12ème siècle Musée de Laon 030208.jpg|Piiskopisaua ots 12. sajandist. Musée de Laon


## Vaata ka
* meander
* labürint
* pronksspiraalkaunistus
* logaritmiline spiraal
* Fibonacci jada
* Vitruviuse laine
* heeliks

## Viited